| #### CAPUT 26 |

| #### ####
| #### “Alii dicebant: Quomodo potest homo peccator haec signa facere? Et schisma erat inter eos.” |
#### #### Quomodo, inquiunt, homo peccator, homo tantae infelicitatis, ut recte de illo dici queat, quod a Deo non sit, potest haec signa facere, id est, opera quae non nisi Deus fecit aut facere novit, quomodo potest complere vel meliorare? Istis, pessimum non habentibus invidiae tormentum, vacabat utcunque verum librare judicium. Multo magis enim, et incomparabiliter amplius sibi repugnant, a Deo non esse, et illa quae sine dubio Deus incepit opera perficere; quam a Deo esse, et in Sabbato salutis opus facere. Quanquam omnino non repugnet, sed revera consequeus sit, ut is qui a Deo est, omni tempore faciat opus Dei. Nec vero ab re dictum est, ####
| #### “et schisma erat inter eos,” |
#### #### quia videlicet, cum accusantium summa esset intentio, quatenus in unam sententiam declinantes, universi conclamarent hunc hominem non esse a Deo; non parum moleste accipiebant, alios econtrario dicere: ####
| #### “Quomodo potest homo peccator haec signa facere.” |
#### ####  |