| #### CAPUT XXXIX. Dinumeratio decem tentationum, de quibus ait: |

| #### ####
| #### “Et tentaverunt me jam per decem vices.” |
#### ####
| #### “Et tentaverunt, inquit, me jam per decem vices.” |
#### #### Ipsas tentationes hic breviter enumeremus. De prima tentatione ita in Exodo legitur: ####
| #### “Jurgatus populus contra Moysen ait: Da nobis aquam ut bibamus. Quibus respondit Moyses: Quid jurgatis contra me? Cur tentatis Dominum? (Exod. XVII.)” |
#### #### De secunda tentatione, ita in Numerorum libro scribitur: ####
| #### “Cumque indigeret aqua populus,” |
#### #### etc., usque ad eum locum in quo ait: ####
| #### “Haec est aqua contradictionis, ibi jurgati sunt filii Israel contra Dominum, et sanctificatus est in eis (Num. XX).” |
#### #### Tertia tentatio in campestri fuit contra mare Rubrum, in quo loco murmurasse dicuntur contra Dominum, quia peremptos Aegyptios fuisse, Moysi sibi de verbo Domini dicenti, non crediderunt, sed potius eos se sul sequi timuerunt (Exod. XIV). Unde dicitur in Psalmo: ####
| #### “Patres nostri in Aegypto non intellexerunt mirabilia tua, non fuerunt memores misericordiae tuae, et ad iracundiam provocaverunt te in mari Rubro (Psal. CV).” |
#### #### Quarta et quinta tentatio super manna exstitit. Una tentatio fuit super eodem manna sicut in Exodo dicitur: ####
| #### “Hic est sermo quem praecepit Dominus: Colligat ex eo unusquisque quantum potest sufficere ad vescendum Exod. XVI).” |
#### #### Et post pauca dixit ad eos Moyses: ####
| #### “Nullus delinquat ex eo usque mane. Qui non audiverunt eum, sed dimiserunt ex eo quiddam usque mane (ibid.).” |
#### #### Altera fuit tentatio, de qua post pauca in eodem libro dicitur: ####
| #### “Sex diebus colligetur, in die autem septimo Sabbatum est Domini, idcirco non invenietur. Venit septima dies, et egressi de populo ut colligerent, non invenerunt. Dixit autem Dominus ad Moysen: Usquequo non servabitis mandata mea et legem meam? (Ibid.)” |
#### #### Sexta et septima tentatio in sepulcris concupiscentiae facta fuit, scilicet tentatio carnium in qua etiam prima tentatio carnium complectitur. De qua in Exodo legitur: ####
| #### “Dixerunt Moyses et Aaron ad omnes filios Israel: Vespere scietis quia Dominus eduxerit vos de terra Aegypti, et mane videbitis gloriam ejus. Audivit enim murmur vestrum contra Dominum (ibid.).” |
#### #### Et post pauca: ####
| #### “Locutus est Dominus ad Moysen dicens: Audivit murmurationes filiorum Israel. Loquere ad eos: Vespere comedetis carnes, et mane saturabimini panibus, et scietis quod ego sum Dominus Deus vester. Factum est ergo vespere, et ascendens coturnix operuit castra (ibid.).” |
#### #### De septima ita hic in Numeris dicitur: ####
| #### “Interea ortum est murmur populi, quasi dolentium pro labore contra Dominum. Quod cum audisset Dominus, iratus est, et in eo accensus est ignis Domini, et devoravit extremam castrorum partem (Num. XI).” |
#### #### Et post pauca: ####
| #### “Sanctificamini, cras comedetis carnes: Ego enim audivi vos dicere: Quis dabit nobis escas carnium? Bene nobis erat in Aegypto (ibid.).” |
#### #### etc. Octava tentatio fuit vitulus aureus, quem fabricaverunt sibi in deserto filii Israel, morante Moyse cum Domino in monte Sinai (Exod. XXXII). Nona tentatio hic in deserto Pharan, quae in ipsa dicitur Barne, de exploratoribus: ####
| #### “Usquequo, inquit, detrahet mihi populus iste? Quousque non credent mihi in omnibus signis quae feci coram eis?” |
#### #### Et post paululum: ####
| #### “Juxta numerum quadraginta dierum, quibus considerastis terram, quadraginta annis recipietis iniquitates vestras.” |
#### #### Decima tentatio in eo est, quod ####
| #### “cum locutus esset Moyses universa verba Domini ad omnes filios Israel: Luxit populus nimis, et ecce mane primo surgentes ascenderunt verticem montis atque dixerunt: Parati sumus ascendere ad locum de quo locutus est Dominus, quia peccavimus. Quibus Moyses: Cur, inquit, transgredimini verbum Domini, quod vobis non cedet in prosperum? Nolite ascendere, non enim est Dominus vobiscum.” |
#### #### Item post pauca. ####
| #### “At illi contenebrati ascenderunt in verticem montis. Arca autem testamenti Domini et Moyses non recesserunt de castris” |
#### ####  |