| #### CAPUT 10 |

| #### #### Quem videlicet gladium is qui non habet sacculum, vendita tunica emere debet, quia profecto tempore persecutionis, quanto quisque a facultatibus saeculi magis nudus est, tanto ad praedicandum Dei verbum fortior atque promptior est, seque exuendo rebus mundi, melius accingit gladio fortitudinis. At ille ####
| #### “qui habet sacculum, tollat similiter, inquit, et peram, ” |
#### #### quia videlicet tali in tempore, quale tunc erat, quando praedicantem nemo audit, et proinde multo minus pascit, ipsum sibi quemque providere oportet, quia de Evangelio vivere non potest. In his et in caeteris, ubicunque supra intellectum discipulorum Dominus et Magister loquitur, non ipse difficultatis, sed discipulus tarditatis arguendus est, velut iste Simon Petrus, qui adeo carnaliter intellexerat illud quod idem de gladio comparando fuerat locutus. Dominus namque sanctam, ut par erat, Scripturam honorabat secundum ipsam loquens, et illum commendans gladium, de quo in lege scriptum est: ####
| #### “Et gladius meus devorabit carnes (Deut. XXXI).” |
#### #### Itemque in psalmo: ####
| #### “Accingere gladio tuo super femur tuum potentissime (Psal. XLIV).” |
#### #### Et talia quamplurima. ####  |