| #### CAPUT 19 |

| #### ####
| #### “Et judicatum est de singulis secundum opera ipsorum, et infernus et mors missi sunt in stagnum ignis. Haec mors secunda est. Et qui non est inventus in libro vitae scriptus, in stagnum missus est ignis.” |
#### #### Hoc jam dixerat, quia judicati sunt mortui ex his quae scripta erant in libris secundum opera ipsorum, et interposito, quia ####
| #### “dedit mare mortuos suos qui in eo erant,” |
#### #### et ####
| #### “mors et infernus dederunt mortuos suos qui in ipsis erant,” |
#### #### tunc demum repetit: ####
| #### “Et judicatum est, inquiens, de singulis secundum opera ipsorum.” |
#### #### Nimirum quia impiorum, de quibus protinus subjungit, ####
| #### “et infernus et mors missi sunt in stagnum ignis.” |
#### #### duplex damnatio est. Nam et antequam resurgant cum corporibus suis resurrectione qua mare quoque reddet mortuos suos, judicatae apud inferos cruciantur animae impiorum, et postquam resurrexerint, tunc judicatae pariter animae cum corporibus suis cruciabuntur in saecula saeculorum. Tunc infernus et mors, id est homines impii, qui a sinistris erunt cum diabolo et angelis ejus mittentur in stagnum ignis. ####
| #### “Et haec, inquit, secunda mors est.” |
#### #### Videlicet de qua superius cum dixisset: ####
| #### “Beatus et sanctus qui habet partem in resurrectione prima,” |
#### #### subjunxit atque ait: ####
| #### “In his secunda mors non habet potestatem.” |
#### #### Ergo cum sit resurrectio prima resurgere a peccatis per fidem Christi, recte prima mors peccatum, secunda autem mors recte intelligitur aeterna vindicta peccati, de qua iterum subjungit: ####
| #### “Et qui non est inventus in libro vitae scriptus, in stagnum missus est ignis.” |
#### #### Quod idcirco repetere videtur, quia videlicet ut mittantur in stagnum ignis duplici pro causa fuit, id est, et pro peccato originali, a quo liberati non sunt per fidem Christi, et pro actualibus peccatis, quae singuli in vita sua superaddiderunt praevaricationi illi. Itaque quod superius anticipando dixerat: ####
| #### “Et diabolus, qui seducebat eos, missus est in stagnum ignis ardentis et sulphuris, ubi bestia et pseudoprophetes cruciabuntur die ac nocte in saecula saeculorum,” |
#### #### hoc ipsum ab eo loco usque ad praesentem terminum demonstratum est qualiter fiet. Ab hinc beatum immortalitatis statum eorum, qui a dextris erunt, quibus dictum erit: ####
| #### “Venite, benedicti Patris mei, percipite regnum,” |
#### #### significant sequentia visionis qualis futurus sit. ####  |