| #### VERS. 25. |

| #### #### ####
| #### “Omne sublime videt,” |
#### #### id est, cunctos velut infra se positos quasi de sublimi respicit quia dum per intentionem contra auctorem nititur, existimare sibi quemlibet similem dedignatur. Et aperte antiquus hostis, qui per corporeum animal signatur, quasi de sublimi omnes videre describitur, quia videlicet superbia usque ad corpus prodiens, apertius oculis principatur. Nunc in fine locutionis Dominicae unum aliquid manifestius exprimitur, unde membra illius brevi nobis designatione monstrentur. ####
| #### “Ipse, inquit, est rex super universos filios superbiae.” |
#### #### Quasi tyrannus quidam obsessam civitatem intercipit, cum per superbiae vitium mentem irrumpit. Quia ergo Redemptor noster corda regit humilium, et Leviathan iste rex dicitur superborum, aperte cognoscimus quod evidentissimum signum reproborum superbia est: at contra humilitas electorum. Cum ergo quam quisque habeat notam cognoscitur, sub quo rege militet invenitur. ####  |