| #### CAPUT XXIII. De eo qui duos turtures vel pullos columbae offerre non praevalet, ut similam partem ephi decimam offerat quid significet mystice. |

| #### ####
| #### “Quod si non quiverit manus ejus offerre duos turtures vel duos pullos columbae, offeret pro peccato similam, partem ephi decimam. Non mittet in eam oleum, nec thuris aliquid imponet, quia pro peccato est, tradetque sacerdoti qui plenum ex eo pugillum hauriens, concremabit super altare in monumentum ejus qui obtulit, rogans pro illo et expians. Reliquam autem partem ipse habebit in munere.” |
#### #### Ephi et batus una mensura est modiorum trium. In Evangelio suo Dominus legis dicit: ####
| #### “Qui recipit prophetam in nomine prophetae, mercedem prophetae accipiet (Matth. X),” |
#### #### dicamus et secundum praesentis loci sermonem. Et qui pascit sacerdotem in nomine sacerdotis, mercedem sacerdotis accipiet. ####
| #### “Quod si non quiverit manus ejus offerre duos turtures, vel duos pullos columbae,” |
#### #### illud spiritualiter est, ut qui orare vel duplicem, sicut praedictum est, gemitum in oratione nescit, habere, pascat eum cujus est officium semper orare, ut carnalia sua seminando digne mereatur ejus spiritualia metere (I Cor. IX). Unde notandum quia sic dictum est: ####
| #### “Qui plenum ex eo pugillum hauriens, concremabit super altare in monumentum ejus qui obtulit, rogans pro illo et expians; reliquam vero partem ipse habebit in munere.” |
#### #### Tunc enim sacerdos legitime peccatoris munus accepit, cum primo memoriam ejus pleno conscientiae pugillo sustollens coram Domino precem pro illo fusam concremat vero et legitimo charitatis igne. Caeterum si de hujusmodi non curat, osque suum impletum munere claudit ab oratione, peccatum sibi assumit alienum, completurque in illo quod de talibus Dominus per prophetam dicit: ####
| #### “Peccata populi mei comedunt (Ose. IV).” |
#### #### Nihilominus et illud non praetereundum quod de hujusmodi oblatione dicitur, ####
| #### “non mittet in eam oleum, nec thuris aliquid imponet, quia pro peccato est.” |
#### #### Multum namque differt utrum, ex voto gratuito, libera charitate, an pro admisso scelere, servili timore quis tribuat: illic enim oleum lucet hilaritatis, quam in datore Deus diligit; hic bene est, si non subest, tenebrosus oculus, impune peccare volentis, quem Deus odit. Illic incensum pietatis suscipientem Deum odore bono delectat; hic bene est, si non oblatum munus indignae poenitentiae fetore offendat. ####  |