| #### CAPUT XII. De tabulis tabernaculi stantibus, et connexione ac basibus illarum, et de vectibus eas continentibus, quid per haec spiritualiter intelligatur. |

| #### ####
| #### “Facies et tabulas stantes tabernaculi, de lignis setim, quae singulae denos cubitos in longitudine habeant, et in latitudine singulos ac semissem.” |
#### #### Tabulae in tabernaculo stantes, praelatos significant in Ecclesia praeeminentes, scilicet simplicitate decoros, prudentia tutos, in saecularibus providos, in divinis rebus consideratos. In tabulis enim, neque decor cum teneritudine ut in cortinis, neque munimentum est cum squalore, ut in sagis. Praelatos ergo recte designant, qui neque curam subditorum propter amorem coelestium, nec coelestium contemplationem negligere debent propter temporalem subditorum curam. Minuitur tamen illis quies contemplationis propter studium operationis. Unde et recte denos in longitudine cubitos, absque diminutione; in latitudine autem singulos ac semissem habent. Quod cadit in semissem, integri vel totius non significat plenitudinem. ####
| #### “In lateribus tabulae duae incastraturae fient, quibus tabula alteri tabulae connectatur.” |
#### #### Connexio tabularum; compaginatio charitatis est, rectoribus Ecclesiarum necessaria, ut fiat quod per Apostolum dictum est, ####
| #### “ut idipsum dicatis omnes, et non sint in vobis schismata (I Cor. I).” |
#### #### ####
| #### “Viginti, inquit, erunt in latere meridiano: similiterque in latere secundo, quod vergit ad aquilonem.” |
#### #### Quia tabulae stantes sunt, et habent in latitudine singulos, ac semissem, profecto triginta cubitorum constat esse utriusque tabulati longitudinem, et non pertingit usque ad extenti desuper tecti quantitatem, quadraginta cubitos longitudinis explicantem, secundum numerum vel extensionem decem cortinarum, quarum singulae quatuor in latitudine cubitorum erant. Binae bases singulis tabulis suppositae fundamenta sunt apostolorum et prophetarum (Ephes. II), quorum fidei sive auctoritati totum aedificii tentorium innititur spiritualis. Quae et argenteae dicuntur. Quid enim per tabularum bases argenteas, nisi prophetica fidei signantur eloquia? Dum enim primi aperte de Dominica incarnatione locuti sunt, quasi quasdam bases, eos conspicimus a fundamento consurgere, et superpositae fabricae pondera sustentare. Unde et conjunctae binae et bases singulis tabulis supponuntur, qui dum prophetae sancti in verbis suis, de mediatoris incarnatione concordant, subsequentes praedicatores Ecclesiae indubitanter aedificant, ut cum a semetipsis non discrepant, illos robustius figant. Nec immerito bases ex argento fundi jubentur. Argenti quippe natura ex usu servatur, sine usu autem in nigredinem vertitur. Prophetarum quoque dicta ante Mediatoris adventum, quia in usu spiritualis intelligentiae non erant, dum conspici prae obscuritate non poterant, quasi nigra remanebant. At postquam Mediator veniens ea ante oculos nostros incarnationis suae manutersit, quidquid lucis in eis latebat inclaruit, sensusque Patrum praecedentium in usum dedit, quia verba rebus exposuit. ####
| #### “Ad occidentalem vero, inquit, plagam tabernaculi facies sex tabulas, et rursum alias duas quae in angulis erigantur post tergum tabernaculi. Et erunt simul tabulae octo.” |
#### #### Per octo tabulas ad occidentalem plagam sic positas, recte octo beatitudines intelligimus post finem praesentis vitae digne merentibus successuras. ####
| #### “Duabus, ait, tabulis quae in angulis ponendae sunt; similis junctura servabitur,” |
#### #### quia videlicet duabus beatitudinibus primae et octavae eadem positio gloriae, id est, promissio regni coelorum servatur. Istis quoque tabulis, binae bases singulis supponuntur, quia profecto beatitudinum earumdem spes tam prophetica quam evangelica vel apostolica fide solidatur. Porro, juxta historicam positionem duas tabulas in angulis post tergum tabernaculi erectas, ad quid nisi ad ornatum valere arbitremur? ####
| #### “Facies et vectes de lignis setim quinque ad continendas tabulas in uno latere tabernaculi, et quinque alios in altero, et ejusdem numeri ad occidentalem plagam,” |
#### #### etc. Tabulae ut stare possint, gemino basium scilicet atque vectium robore fulciuntur, quia videlicet Ecclesiae rectores apostoli vel apostolici viri tam spiritualium quam et carnalium praesidio necessario fulciuntur. Sicut enim per bases eloquia prophetica signantur, quorum cum auctoritate spiritualia seminant, sic per vectes divitum atque potentum subsidia recte figurantur, de quorum abundantia carnalia metunt. Qui et ipsi aeque ut tabulae auro vestiuntur, quia profecto potentes saeculi homines, qui quasi tabulis per annulos aureos inseruntur, ut eas contineant dum praedicatoribus fidei per eamdem fidem communicantes necessaria ministrant, ipsorum mercede remunerari jure creduntur. ####
| #### “Qui enim recipit prophetam, ait Dominus, in nomine prophetae, mercedem prophetae accipiet, et qui recipit justum in nomine justi, mercedem justi accipiet (Matth. X).” |
#### #### Et recte quidem vectes in singulis lateribus et ejusdem numeri ad occidentalem plagam mitti jubentur, quia videlicet carnales homines, quantum in hoc saeculo divites sunt, tantum in quinque solis sensibus corporalibus, et in his quae per ipsos sunt transigenda magis occupantur. ####  |