| #### CAPUT 68 |

| #### ####
| #### “Verumtamen et ex principibus multi crediderunt in eum, sed propter Pharisaeos non confitebantur, ut de Synagoga non ejicerentur. Dilexerunt enim gloriam hominum magis quam Dei.” |
#### #### Ergo nec vere credebant, qui claritatem ab hominibus accipientes; gloriam illorum, gloriae Dei praeferebant. Dixit etenim ipse alio loco: ####
| #### “Quomodo vos potestis credere, qui gloriam ab invicem quaeritis, et gloriam quae a solo Deo est non quaeritis (Joan. V).” |
#### #### Non solum, inquit, ex turba multa, quae cum ramis palmarum processit obviam ei, sed et ex principibus, id est, primoribus Judaeorum, multi crediderunt in eum. Sed quia Pharisaei, id est clerici Judaeorum jamdudum conspiraverant, ut si quis confiteretur eum esse Christum, extra Synagogam facerent eum, non confitebantur, ut de Synagoga non ejicerentur. Verumtamen, inquit, id est licet supra dixerim: ####
| #### “Quia cum tanta signa fecisset coram eis, non credebant in eum.” |
#### #### Multi ex principibus crediderunt, sed male erubescentes, non confitebantur. ####  |