| #### CAP. XV. |

| #### #### M. Nonne, sicut ego ratione ostendi et tu auctoritate, debent hi potestatem ligandi atque solvendi habere, qui minime ecclesiastice probantur vivere? Nullus, nisi ipsa Ecclesia, hanc potestatem habet. Ecclesia [f. clerici] autem ecclesiastice secundum regulam in communi debent vivere. Quare quicunque probantur his moribus quos Ecclesia damnat vivere, sine dubio hanc potestatem minime debent habere amplius; magis Deus factis iniquis quam verbis malis negatur. Unde sequitur: Licet aliquis verbis Deum confiteatur, tamen iniquis operibus Deum negare convincitur. Quos autem constat male vivendo Deum negare, certum est seipsos hac potestate privare, cum non possit nisi Ecclesia solvere atque ligare, quae Deum nunquam debet negare, quod, ni fallor, potest ex auctoritate declarari. #### D. Paulus enim hoc attestatur dicens: Confitentur se nosse Deum, factis autem negant (Tit. I, 10). Rursum autem de potestate ligandi atque solvendi beatus Augustinus inquit: ####
| #### “Illi soli habent potestatem ligandi atque solvendi, qui in hac carne positi, sicut sancti apostoli, illorum exempla, vitam simul tenent ac doctrinam, et omnia communia habent secundum regulam apostolicam.” |
#### #### Item: ####
| #### “Sicut eunuchus fuit, qui Joseph comparavit, ita qui gratiam mercatur vivum semel non habet siccis genitalibus, sic quoque ignis sacrificii, qui per septuaginta annos Babylonicae captivitatis sub aqua vixerat, exstinctus est, Antiocho Jasoni vendente sacerdotium, quod significat vere ignem sancti Spiritus sacramentis Simoniacis non licere.” |
#### #### Unde, ut ego aliquid ex ratione moliar cernere, hinc lux vera omnem quaestionem probatur exsolvere. #### M. Enitere, rogo, hoc idem ostendere. #### D. Si enim, quemadmodum ex ratione et auctoritate superius est declaratum, illi soli potestatem habent ligandi atque solvendi, qui, sicut sancti apostoli, eorum tenent doctrinam, et omnia communia habent secundum regulam apostolicam; ergo si vel canonici vel monachi melius prae caeteris apostolorum doctrinam et omnia communia secundum regulam apostolicam habere probantur, hi prae caeteris verius et dignius non solum ligare atque solvere; sed omnia spiritualia posse tractare concluduntur. Unde te hortor feliciter nunc pergere, et qui in Ecclesia apostolorum vitam dignius habent ostendere. #### M. Videbar mihi debere nunc ab his quiescere, tu autem me cogis ea quae supra me sunt dicere: non enim digne quod hortaris possum ostendere, nisi ad ipsos apostolos debeam ascendere, et qualiter omnem Ecclesiam instituerint oculo claro contemplari, qualiterque ipsam Ecclesiam deinde contigerit quasi de verissima radice primae institutionis ad nos usque derivari, vel etiam ab illa perfectione paulatim devians exorbitari #### D. Nondum imples debitum tuae promissionis, nec perfecte nodum solvis totius quaestionis, si hoc, licet arduum, tibi videatur implere, minime poteris ostendere. Sic enim te constat dixisse. Primum enim aiebas: Debeo Adam veterem hominem destruere, ut novum hominem, qui secundum Deum creatus est, valeam erigere. Unde cogeris, quia superbos destruxisti, humiles erigere, quia inquietam flagellasti disciplinam, pacatam familiam pascere; et scis quia Saulus si prostratus non erigeretur, magno apostolo Ecclesia privaretur. #### M. Ut vides solis occasus terminat diem, unde licet tertium claudere librum. ####  |