| #### CAPUT 8 |

| #### #### MONACHUS. Primo sciendum, quia haec adversus Vigilantii blasphemias dicta sunt, in defensionem eorum, qui relinquentes saeculum et omnia sua dantes pauperibus vitam solitariam amplectebantur. De quibus paulo superius ait: Nec a suo studio monachi deterrendi sunt a te linguis vipereis et morsibus saevissimis, quibus argumentaris et dicis: Si omnes se recluserint et fuerint in solitudine, quis celebrabit ecclesias, quis saeculares homines lucrifaciet? Et paulo post: Monachus non doctoris habet officium, sed plangentis. Et haec quidem dicta sunt de vita monachorum tantum. Caeterum ad Nepotianum scribit de vita monachorum et clericorum, id est eorum qui monachi pariter et clerici sunt. #### CLERICUS. Hem, tu hunc titulum sensu tuo perverse exponis. #### MONACHUS. Quinam perversus ego? #### CLERICUS. Non sic accipi debet. ####  |