| #### CAPUT VIII. Quid significet Thecel, contra eumdem principem mundi. |

| #### ####
| #### “Thecel, appensum est in statera, et inventum est minus habens (Dan. V).” |
#### #### Statera vera, statera justa, Verbum Dei est, Verbum Deus, Dei sapientia, in qua regnum tuum appenditur, dum de te judicium agitur, quod omnes audivimus, dicente ipso, cujus in manu statera est, imo qui ipsa statera est: ####
| #### “Nunc judicium est mundi, nunc princeps hujus mundi ejicietur foras (Joan. XII).” |
#### #### Quomodo ####
| #### “inventum est minus habens?” |
#### #### videlicet quia tu ad diem septimum, quo complevit Deus omne opus suum, non pervenisti: tu ad Sabbatum, id est, requiem benedictionis et sanctificationis pervenire noluisti; idcirco veraciter juxta sanctam et mysticam Apocalypsim numerus tuus est sexcenti sexaginta sex. Inter angelos superbiendo laborasti, in decipiendo hominem circuire terram et perambulare coepisti, in Antichristo fatigaberis, ita labor tuus augmenta capit, sicut isti in decuplum multiplicantur senarii, sex, sexaginta, sexcenti. ####
| #### “Deus” |
#### #### autem, ut jam dictum est, ####
| #### “in septimo requievit.” |
#### #### Appensum igitur regnum tuum profecto inventum et inveniendum est ####
| #### “minus habens,” |
#### #### quia non pervenit ad Creatoris requiem, vacuum et vanum circa creaturam continuans laborem (I Petr. V). ####  |