| #### CAPUT 2 |

| #### #### Primum hoc animadvertendum quia lebes et olla in hoc differunt, quod lebes os latum habet superius, olla oris augustias habens, ventre dilatatur. Et de lebete quidem bulliente difficile quid manu educitur; de olla vero difficilius. Utramque ergo augustiam infelicium hic intelligimus, quarum causa illis, id est principes et duces exstiterunt, scilicet et eam quam a Romanis ferventissima obsidione, et eam quam a malignis spiritibus perpessuri erant gehennali igne. Duplici namque, juxta prophetiam, contritione conterendi erant (Jer. XVII), quod et Psalmista clarius distinguens: Tradentur in manus gladii, partes vulpium erunt (Psal. LXII). Et de Romana quidem obsidione quasi de lebete nonnulli, quamvis difficile superfuerunt, de gehennae autem augustiis quasi de ollae interioribus, ut evadant difficilius, imo omnino impossibile est. Multum dissimilia, quinimo et valde contraria sunt. ####  |