| #### VERS. 13. |

| #### #### ####
| #### “Simulatores et callidi provocant iram Dei,” |
#### #### ac si dicat: ideo non audiunt, id est non recognoscunt scelera sua, imo et ideo a flagellis praesentibus. ad aeterna transferuntur, quia sunt ####
| #### “simulatores et callidi,” |
#### #### id est quia callide sancti voluerunt videri, et in hoc provocant iram Dei. Cum simulatores diceret, apte subjunxit et callidi, quia nisi ingenio calleant, quod videri appetunt, congrue simulare non possunt. ####
| #### “Provocant, inquam, iram Dei.” |
#### #### In quo? videlicet in eo quod sequitur: ####
| #### “Neque clamabunt cum vincti fuerint,” |
#### #### id est peccata sua non confitebuntur in flagella percussionis deprehensi. Qui enim iniqua agens humana de se judicia sub specie sanctitatis incipit, etiam cum flagello percutitur, iniquum se prodere refugit, quia sanctus videri consuevit. Quapropter eveniet eis quod sequitur: ####  |