| #### CAPUT VIII. Cur filii Aaron vinum et omne quod inebriare poterat bibere non debeant quando intrant tabernaculum, et id quid sit juxta sensum mysticum. |

| #### ####
| #### “Dixit quoque Dominus ad Aaron: Vinum et omne quod inebriare potest non bibes, tu et filii tui, quando intratis tabernaculum testimonii, ne moriamini, quia praeceptum est sempiternum in generatione vestra, et ut habeatis scientiam discernendi inter sanctum et profanum, inter pollutum et mundum, doceatisque filios Israel omni legitima mea, quae locutus est Dominus ad eos per manum Moysi.” |
#### #### Secundum litteram manifestum sobrietatis praeceptum est, ####
| #### “quia vinum apostatare facit, etiam sapientes (Eccli. XIX).” |
#### ####
| #### “Fornicatio,” |
#### #### inquit propheta, ####
| #### “et vinum et ebrietas auferunt cor (Ose. IV).” |
#### #### Et Apostolus: ####
| #### “Nolite, inquit, inebriari vino, in quo est luxuria (Ephes. V).” |
#### #### Unde rectissime sancta censet Ecclesia, ut qui sacerdotes sunt, et veri sacrificii sanctuarium jugiter intrant, a conjugiis omnino abstineant, omnemque luxuriam fugiant, cum in hac lege, ubi carnes brutorum animalium sacrificabantur, eo tempore quo intrabant tabernaculum, non solum a luxuria, sed et a vino, in quo est luxuria, sacerdotes penitus abstinere debuerant. Porro ut coeptam prosequamur allegoriam, spiritualiter hoc praecepit Deus, et non homo: nam non Moyses sed ipse Dominus hoc locutus esse perhibetur, ut hoc tempore, quo praecurrente Christo, in verum ingredimur tabernaculum, nequaquam legis occidentis sequamur litteram. Nam vinum quidem interdum significat Spiritus sancti virtutem. Ut ibi: ####
| #### “Et vinum laetificat cor hominis (Psal. CIII).” |
#### #### Verumtamen cum in comparatione melioris deprimitur, ut ibi: ####
| #### “Quia meliora sunt ubera tua vino (Cant. I),” |
#### #### austeritatem significat legis, qua sine dubio melior est lactea dulcedo Evangelii. Ut quid enim non est bibendum hujusmodi vinum? ####
| #### “Ut habeatis, inquit, scientiam discernendi inter sanctum et profanum, inter pollutum et mundum,” |
#### #### etc. Ergone idcirco non bibent vinum, ut discernere queant inter bovem et camelum, inter hircum et choerogryllum? nam hujusmodi discretio, si simplicem sequaris litteram, postmodum subscripta est. Igitur ut inter veram munditiam veramque immunditiam sacerdotes legitimi discernere queant, idcirco vinum bibere, id est austeram prohibentur sequi legis litteram. ####  |