| #### VERS. 29. |

| #### #### ####
| #### “Ipso enim, inquit, concedente pacem,” |
#### #### id est reconciliante sibi populum gentilem, ####
| #### “quis est qui condemnet,” |
#### #### subaudi eosdem gentiles, ob praeteritorum sordes peccatorum? ####
| #### “Ex quo absconderit vultum,” |
#### #### subaudi a Judaeis, qui prius quasi videntes erant; ####
| #### “ex quo, inquam, absconderit vultum,” |
#### #### id est gratiam vel notitiam suam, scilicet ####
| #### “posito velamine super cor eorum (II Cor. III),” |
#### #### quis est qui contempletur eum? ####
| #### “Confiteor, inquit, tibi, Pater, Domine coeli et terrae, quia abscondisti haec a sapientibus et prudentibus, et revelasti ea parvulis (Luc. X).” |
#### #### Quis hoc judicium discutere vel reprehendere audeat? Et si Dominus vineae novissimis operariis una hora laborantibus denarium dare velit, cui injuriam facit? (Matth. XX.) ####
| #### “Et super gentes, inquit, et super omnes homines,” |
#### #### subaudi hoc judicium invisibili examinatione celebratur, scilicet ut alios repellat, alium eligat occulte, sed nullum injuste. ####  |