| #### CAPUT 5 |

| #### #### Illi regno ejusmodi pardo similis erat, inquit, bestia quam vidi, videlicet secundum malignitatem supra dicti Antiochi, qui, ut idem Daniel praedixit, ####
| #### “magnificatus est usque ad fortitudinem coeli,” |
#### #### sive usque ad principem fortitudinis, et ab eo juge sacrificium tulit. Denique hoc plerique doctorum ita ad Antichristum referunt, ut quod sub illo Antiocho in typo factum est, sub Antichristo in veritate dicant esse complendum. Igitur ####
| #### “similis erat pardo,” |
#### #### id est complebit Antichristus illud quod per Antiochum praefiguratum est de illo: ####
| #### “Et pedes, inquit, ejus sicut ursi.” |
#### #### Ursus in eadem Danielis visione regnum Persarum atque Medorum significat, videlicet propter ejusdem regni duritiam atque ferocitatem (Dan. VII). Illius ursi pedibus pedes hujus bestiae comparantur. Qui porro erunt hujus pedes, nisi nequitiae ejus satellites, pessimarum ejus legationum per totum mundum ad effundendum sanguinem portitores? Et qui illius ursi, scilicet illius regni Persarum atque Medorum pedes fuerunt, nisi complices Aman Agagitae, hostis Judaeorum, quia susceptas, imo impetratas a rege crudeles epistolas de occidendis Judaeis, saeva mandata continentes, portare festinaverunt? (Esther. III.) Quod ergo dicit, ####
| #### “et pedes ejus similes urso,” |
#### #### id est ac si diceret: Et ministri ejus sicut Aman ad effundendum sanguinem erunt festini. ####
| #### “Et os ejus sicut os leonis.” |
#### #### In eadem visione Danielis non leo, sed, quod saevius est, leaena, regnum Babylonicum significat, videlicet propter saevitiam ejus, et crudelitatem, sive propter luxuriam, et vitam libidini servientem. Igitur os ejus sicut os leonis, videlicet cum superba loquitur atque crudelia, velut ille rex Babylonis cum diceret: ####
| #### “Et quis est Deus qui eripiat vos de manu mea?” |
#### #### (Dan. III.) Et nota quod illic in visione Danielis, prima ponitur leaena, deinde alia similis urso, deinde alia quasi pardus, deinde bestia quarta sine nomine terribilis atque mirabilis, et fortis nimis (Dan. VII), hic autem ordine reciprocato regnum Antichristi primum, bestia dicitur nomine generali absque nomine speciali. Deinde in ea similitudo pardi, deinde in pedibus ejus similitudo ursi, deinde in ore ejus similitudo leonis. Per quod mystice apostasia diabolici spiritus, qui in homine illo totus redundabit, significatur quam pertinax sit, mala sua reciprocando seque in sua vestigia revolvendo. Sequitur adhuc: ####  |