| #### CAPUT 44 |

| #### #### Huic ergo direptioni, dum vestimenta Domini dividunt, tunicam tamen non scindunt, haereticorum temeritatem comparare licet, qui quamvis Scripturam sacram in pravos sensus suos distraxerint, tamen fidem Christi vel catholicam ejus Ecclesiam scindere non potuerunt. Plura namque Domini vestimenta, multa Scripturarum, quibus unum Dei Verbum indutum est, significant volumina; tunica vero inconsutilis, et desuper contexta per totum, videlicet qualem dilecta ejus Maria, sorte diligenter contexuerat, unum integram atque inviolabilem Catholicae Ecclesiae fidem congrue designat. ####
| #### “Et milites quidem haec fecerunt.” |
#### #### Pulchre satis evangelista facta impiorum terminat. ####
| #### “Haec quidem, inquit, milites fecerunt,” |
#### #### subauditur, et quid post haec facerent, non habuerunt, corpus crucifixerunt, et praedam tulerunt; sed fortitudinem Dei, Verbum Dei, Verbum Deum, cum anima sua occidere non potuerunt. Deinceps quae manibus militum cessantibus facta sint exsequitur. ####  |