| #### CAPUT 2 |

| #### #### CAP. XVII. ####
| #### “Et venit unus de septem angelis qui habebat septem phialas, et locutus est mecum dicens: Veni, ostendam tibi damnationem meretricis magnae, quae sedit super aquas multas, cum qua fornicati sunt reges terrae, et inebriati sunt, qui inhabitant terram, de vino fornicationis [prostitutionis] ejus.” |
#### #### Unus iste de septem angelis septem phialas habentibus unam fidem, et unum significat spiritum qui in eis loquitur. Omnes quippe angeli isti, id est, omnes scriptores, sive Scripturarum tractatores quos Ecclesia sancta recipit, idem dicunt, idem sapiunt, et schismata in eis non sunt. Porro Joannes qui unum illum ad se venisse, secumque locutum esse dicit, tot et tanta verba consolationis, hoc loco sanctorum omnium in sua persona typum gerit, quicunque in hoc saeculo peregrinantes meruerunt vel merentur per consolationem Scripturarum beata spe confortari. Nam hic idem Joannes quando haec vidit, particeps eorum factus erat in tribulatione quippe qui in Pathmos insula exsulabat, propter Evangelium illuc missus a Domitiano Caesare, et idcirco communes eorum consolationes propria meruit experiri visione. ####
| #### “Veni, inquit, ostendam tibi damnationem meretricis magnae.” |
#### #### Ac si dicat: O tu quisquis es, aeternae inquisitor civitatis vel patriae, cujus rex unus est, id est, qui condidit illam Deus, quid tantis cum suspiriis prospectas festinantem processum terrenae patriae vel civitatis diaboli, quae paululum remorante regno unius regis Dei regnare festinat, multorum regum quasi multorum hydra capitum, et quasi multorum concubitorum meretrix? Ne doleas aut fatigeris animo, quasi pro magna felicitate ejus jam regnantis et insultantis exsilio tuo. Veni et ego ostendam tibi damnationem ejus quae sibi magna videtur. ####
| #### “Pro eo quod sedet super aquas multas.” |
#### #### Vere enim sedet haec meretrix super aquas multas, quia multae sunt gentes super quas regnat cupiditas. Denique hoc loco aquae, populi sive gentes sunt. Sic enim paulo inferius aperit angelus Joanni: ####
| #### “Aquas, inquit, quas vidisti ubi meretrix sedet, populi sunt, et gentes, et linguae.” |
#### #### Quia ergo sedet haec meretrix super aquas multas, id est, quia multi sunt populi vel gentes quibus dominatur cupiditas, ideo cum dixisset, ####
| #### “ostendam tibi damnationem meretricis,” |
#### #### addidit ####
| #### “magnae;” |
#### #### sed profecto talis magnitudo ejus fallax est, quia non stat. ####  |