| #### CAPUT 13 |

| #### ####
| #### “Et regnabunt, inquit, in saecula saeculorum. Et dixit mihi: Haec verba fidelissima sunt et vera. Et Dominus Deus omnipotens spiritus prophetarum misit angelum suum ostendere servis suis quae oportet fieri cito.” |
#### #### Ut caput sive principium, ita et finem libri hujus voluit esse galeatum, quatenus munitum fit totum corpus revelationum istarum, ne quis audeat quasi contemptibilem refutare, vel abjicere quidquam eorum quae in hoc libro scripta sunt. Futurum quippe erat ut, sicut jam in exordio diximus, a nonnullis contemneretur, maxime pro sui difficultate, quia solent homines irreverentes quaecunque legerint contemnere tanto facilius, quanto difficiliora sunt intellectu. Itaque, sicut in exordio dixerat: ####
| #### “Apocalypsis Jesu Christi, quam dedit illi Deus palam facere servis suis quae oportet fieri cito (Apoc. I),” |
#### #### ita et hic praemisso: ####
| #### “Haec verba fidelissima sunt et vera, et Dominus, inquit, Deus omnipotens spiritus prophetarum,” |
#### #### id est Spiritus sanctus qui in prophetis locutus est, qui utique omnipotens Dominus et omnipotens Deus est, ####
| #### “misit angelum suum ostendere servis suis quae oportet fieri cito.” |
#### #### Item, sicut vel qua intentione illic dixerat: ####
| #### “Beatus qui legit et qui audit verba prophetiae hujus, et servat ea quae in ea scripta sunt, tempus enim prope est (ibid.),” |
#### #### ita et eadem intentione vel sensu, dicit hic: ####
| #### “Et ecce venio velociter. Beatus qui custodit verba prophetiae libri hujus.” |
#### #### Haec utique in persona loquitur Domini Jesu, qui utique, quamvis moram facere videatur, velociter venturus est, et adimpleturus verba prophetiae libri hujus. Item, sicut ad commendationem libri in initio personam suam semel et iterum ac tertio diligenter expresserat, primo dicens, ####
| #### “et significavit mittens per angelum suum servo suo Joanni, qui testimonium perhibuit Verbo Dei (Apoc. I),” |
#### #### et secundo ####
| #### “Joannes,” |
#### #### inquiens, ####
| #### “septem Ecclesiis, quae sunt in Asia.” |
#### #### Itemque tertio, dicens: ####
| #### “Ego Joannes frater vester, et particeps in tribulatione (ibid.),” |
#### #### etc. Ita et hic personam suam bene de Ecclesia Christi meritam evidenter exprimit: ####
| #### “Et ego, inquiens, Joannes,” |
#### #### subauditur, sum, ####
| #### “qui audivi et vidi haec.” |
#### #### Igitur quisquis sanctos prophetas recipis, in quibus vel per quos Spiritus sanctus locutus est, et Evangelium Verbi Dei quod scripsit Joannes, recipe et hanc Scripturam, quia Spiritus prophetarum misit angelum suum ostendere haec servis suis, et qui audivit et vidit haec, ipse est Joannes. ####  |