| #### VERS. 25. |

| #### #### ####
| #### “Eritque Omnipotens contra hostes tuos,” |
#### #### id est protestabit contra spiritus malignos, ####
| #### “et” |
#### #### illo per suam virtutem eos depellente ####
| #### “argentum coarcervabitur tibi,” |
#### #### id est lucidum exuberabit intus talentum eloquii divini, videlicet, te dicente juxta Psalmistam: ####
| #### “Declinate a me, maligni, et scrutabor mandata Dei mei (Psal. CXVIII):” |
#### #### quae profecto perscrutari non poterat, cum malignorum spirituum insidias in mente tolerabat. Quod etiam in Isaac opere sub Allophylorum pravitate designatum est, qui puteos, quos Isaac foderat, terrae congerie replebant (Gen. XXVI). Immundi namque spiritus dum Scripturae sacrae studentibus terrenas cogitationes ingerunt, quasi inventam divinae scientiae aquam tollunt. ####  |