| #### Psalmus 15. |

| #### Jam a quinto decimo tertia periocha est, id est recapitulatio fundamenti ejus, quod fidei maxime necessarium est, quod passionis Christi mysterium est. Inscribitur autem sic: ####
| #### “Tituli inscriptio ipsi David.” |
#### #### Et sciendum est in hoc psalmo illud idem debere intelligi, licet aliis et amplioribus dicatur verbis quod in titulo crucis scriptum fuisse perhibetur. ####
| #### “Conserva me, inquit, Domine, quoniam speravi in te.” |
#### #### Ac deinceps: ####
| #### “Tu es qui restitues haereditatem meam mihi,” |
#### #### id est, tu cui soli inest verum esse, restitues haereditatem meam in illud verum esse quod culpa primi parentis perdidit. Et paulo post: ####
| #### “Propter hoc dilatatum est cor meum, et exsultavit lingua mea, insuper et caro mea requiescet in spe. Quoniam non derelinques animam meam in inferno, nec dabis sanctum tuum videre corruptionem.” |
#### #### Plane his verbis in passione de resurrectione et aeterna remuneratione agit, quae omnia ut mereatur assequi, orat Deum Patrem in forma servi. |