| #### CAPUT XXV. Item de non impossibili aquarum positione |

| #### ####
| #### “super firmamentum.” |
#### #### Ita vehementer, ut supra dictum est, magnificatus est Dominus Deus noster, primum amictus lumine sicut vestimento, deinde extendens coelum sicut pellem, et tegens aquis superiora ejus (Psal. CIII). Et mirum quidem opus magnifici Dei, quod aquarum molem subterfusi sustinet firmamenti natura subtilis. Verumtamen haec ipsa admiratio ex praesenti exemplo tolerabilior fit, ne illud cuiquam incredibile sit. Quid enim terram gravissimam, de qua postmodum dicendum est, aliud sustinet, nisi undique circumfusus aer, idem licet crassior, et aquae partim circumfluentes. Hoc enim admirans Psalmista: Confitemini, inquit, Domino, qui facit mirabilia magna solus, qui fecit coelos in intellectu, qui firmavit terram super aquas (Psal. CXXXV). ####  |