| #### Psalmus 6. |

| #### #### Sequitur ergo et dicit psalmo sexto. ####
| #### “Domine ne in furore tuo arguas me, neque in ira tua corripias me.” |
#### #### Furor quippe erit Domini dicentis impiis et peccatoribus: ####
| #### “Discedite a me, maledicti, in ignem aeternum, qui paratus est diabolo et angelis ejus (Matth. XXV).” |
#### #### Ira autem ejus, post diem furoris permanens, mors est et infernus. Unde et postmodum. ####
| #### “Quoniam non est, inquit, in morte qui memor sit tui, in inferno autem quis confitebitur tibi?” |
#### #### Proinde idem psalmus hunc habet titulum. ####
| #### “In finem Psalmus David pro octava.” |
#### #### Et est sensus: iste psalmus attribuendus est David, id est poenitenti Ecclesiae tendenti ####
| #### “in finem,” |
#### #### id est in Christum, et orat ####
| #### “pro octava,” |
#### #### scilicet pro aeterna requie, quae dicitur octava, quia post hujus vitae decursum, quae per septem dies agitur, futura est. ####  |