| #### CAPUT 22 |

| #### ####
| #### “Et cum venissent trans fretum in regionem Gerasenorum, occurrerunt in duo habentes daemonia, de monumentis exeuntes, saevi nimis: ita ut nemo posset transire per viam illam. Et ecce clamaverunt dicentes: Quid nobis et tibi, Jesu Fili Dei? Venisti huc ante tempus torquere nos. Erat autem non longe ab illis grex porcorum multorum pascens. Daemones autem rogabant eum, dicentes: Si ejicis nos, mitte nos in gregem porcorum. Et ait illis: Ite. At illi exeuntes, abierunt in porcos. Et ecce impetu abiit totus grex per praeceps in mare, et mortui sunt in aquis.” |
#### #### Quali vel quanta cum potestate gloriosus ista Filius hominis hactenus daemonia ejecisset, sicut evangelista paulo ante dixit, quia ####
| #### “ejiciebat spiritus verbo,” |
#### #### ab isto claret maxime experimento, et littera quidem in manifesto est, manifeste signans, quia hic Filius hominis Deus verax est, cujus praesentiam tremunt et ferre se non posse fatentur daemonum legiones, et solo ejus nutu torti atque exire compulsi tot maligni spiritus rogant, ut quoniam exire coguntur, saltem in porcos intrare permittantur. Verumtamen unum est, quod non otiose quaeritur, videlicet, quomodo placuerit huic tam miti, tamque mansueto, qui nullum ex semetipso injuste laedi pateretur, juxta illud: ####
| #### “Non contendet, neque clamabit, nec audietur foris in plateis vox ejus (Isa. XLII);” |
#### #### quomodo, inquam, placuerit ei, ut porcos alienos daret vel mitteret spiritibus malignis, quatenus per praeceps irent in mare et morerentur in aquis? Hoc quicunque requirit, scire debet homines regionis illius tales fuisse, qui non solum porcorum suorum damna, verumetiam poenas omnimodas deberent sustinere. Nam, si rite perpendas, sicut dixit: ####
| #### “Vae tibi, Corozaim, vae tibi, Bethsaida, quia, si in Tyro et Sydone factae fuissent virtutes, quae factae sunt in vobis, olim in cilicio et cinere poenitentiam egissent;” |
#### #### statimque subjunxit: ####
| #### “Verumtamen dico vobis, Tyro et Sydoni remissius erit in die judicii, quam vobis (Matth. XI):” |
#### #### sic et istis, videlicet Gerasenis, veraciter dicere potuit. Isti etenim non solum non crediderunt, cum tantas virtutes vidissent, verumetiam rogaverunt eum, ut discederet a finibus eorum. Discessit autem, et contigit eis, sicut et caeteris regionibus scusi [f., stultis], secundum similitudinem porcorum ipsorum qui, a daemonibus agitati, per praeceps in mare abierunt et mortui sunt. ####  |