| #### CAPUT IX. Quod haec major hebdomada mundanae creationis hebdomadae respondeat. |

| #### #### Magnum illud est et admiratione dignum quod die Dominica, quae prima est, in qua creationem mundi coepit Deus operari, ingreditur Salvator ad laborem passionis, et per totam hanc hebdomadam, quae major hebdomada dicitur, salutem nostram operatus, die septimo cessavit, et in sepulcro requievit. Tot diebus salutem hominis operatus est quot diebus hominem et quidquid propter hominem creavit, in mundo disposuit. Et prout operum diversorum creatione alii plus, alii minus rerum et officiorum diversa quantitate consecrati sunt. Primus hic dies, qua cum tanta claritate opus ingreditur salutiferae passionis, dignitati illius respondet in qua dixit: ####
| #### “Fiat lux, et facta est lux (Gen. I).” |
#### #### Et de singulis caeterorum suo loco dicetur; nunc de hujus diei officio pauca perspiciamus. ####  |