| #### CAPUT XX. De eo quod ait: |

| #### ####
| #### “Et introduxit me in templum.” |
#### #### Et quid sit latitudinis frontium sex cubiti hinc, et sex inde, et quid latitudinis portae quinque hinc et quinque inde. #### (CAP. XLI.) ####
| #### “Et introduxit me in templum, et mensus est frontes sex cubitos latitudinis hinc, et sex cubitos latitudinis inde. Latitudo tabernaculi, et latitudo portae decem cubitorum erat, et latera portae quinque cubitis hinc, et quinque cubitis inde.” |
#### #### Post vestibuli stationem in ipsum templum introduci est, data confessione, baptizati in nomine Patris, et Filii et Spiritus sancti. Nam ex eo quisque sic in illud templum Dominici corporis ingressus est, ut et Christum induerit, testante Apostolo, cum dicit: ####
| #### “Omnes qui in Christo baptizati estis, Christum induistis (Gal. III).” |
#### ####
| #### “Sex, inquit, cubitos hinc latitudinis, et sex cubitos latitudinis inde.” |
#### #### Haec est latitudo confessionis, quam debet scire quisquis hoc templum ingredi meruerit. Sex cubitos quo dierum numero creaturae multitudinem Creator unius explicuit, sex, inquam, cubitos hinc Apostolus confitetur, cum dicit: ####
| #### “Quia in ipso condita sunt universa in coelis et in terra, visibilia et invisibilia, sive throni, sive dominationes, sive principatus, sive potestates, omnia per ipsum et in ipso creata sunt, et ipse est ante omnes, et omnia in ipso constant (Col. I.)” |
#### #### Sex itidem inde cubitos confitetur cum protinus subjungit: ####
| #### “Et ipse caput Ecclesiae qui est principium primogenitus ex mortuis, ut sit in omnibus ipse primatum tenens, quia in ipso complacuit omnem plenitudinem habitare, et per eum reconciliare omnia, in ipsum pacificans per sanguinem crucis, sive quae in coelis sive quae in terris sunt (ibid.).” |
#### #### Iste sunt frontes templi, iste pulcher aspectus, magnumque et luminosum spectaculum in oculis animae confitentis. Sed haec ipsa pulchritudo confessionis opera requirit. Sequitur ergo: ####
| #### “Latitudo portae decem cubitorum erat, et latera portae quinque cubitis hinc, et quinque cubitis inde.” |
#### #### Tabernaculum interiorem domum dicit. Per cujus circuitum latera, id est tabulae bis triginta tria erant, ut sequens sermo describit. Porro latitudo portae introitus ejusdem tabernaculi erat, patens decem cubitis, et latera habens quinis hinc inde cubitis, qui simul sunt viginti cubiti, quae erat latitudo tabernaculi. Nam continuo subjungit. ####
| #### “Et mensus est longitudinem ejus quadraginta cubitorum, et latitudinem viginti cubitorum.” |
#### #### Igitur latitudo portae decem cubitorum post ea quae praedicta sunt bonorum est incessus operum, per latitudinem charitatis currentium, de qua totum pendere constat legis Decalogum. Fides enim per dilectionem operatur (Gal. V), et idcirco senis frontium cubitis, statim hujusce latitudinis porta coram panditur. ####  |