| #### CAPUT XXIII. De eo quod ait: |

| #### ####
| #### “Homo qui immundus fuerit super anima hominis sive in via procul, faciat Phase Domino mense secundo.” |
#### #### (CAP. IX.) ####
| #### “Faciant filii Israel Phase in tempore suo, quarta decima die mensis hujus ad vesperam juxta omnes caeremonias, et justificationes ejus. Praecepitque Moyses filiis Israel, ut facerent Phase. Qui fecerunt tempore suo quarta decima die mensis ad vesperam in monte Sinai. Juxta omnia quae mandaverat Dominus Moysi, fecerunt filii Israel.” |
#### #### Magnae solemnitatis, quae Hebraice dicitur Phase, id est transitus, definitionem et legem novimus unde et in Exodo plenius diximus, videlicet quia Pascha nostrum immolatus est Christus, et ejus sanguine semel quidem postes nostros signavimus, quando in morte ejus baptizati sumus; semper autem carnibus ejus, et eodem sanguine cum azymis sinceritatis et veritatis epulari debemus (I Cor. V). Sed videamus quid sequitur: ####
| #### “Ecce autem quidam immundi super anima hominis, qui non poterant facere in die illo Pascha, accedentes ad Moysen et Aaron, dixerunt eis: Immundi sumus super anima hominis. Quare fraudamur, ut non valeamus offerre oblationem Domino, in tempore suo inter filios Israel?” |
#### #### Per hanc occasionem consulto Domino, quod deerat legi, ita suppletum est. ####
| #### “Homo, inquit, qui fuerit immundus super anima, sive in via procul in geute vestra, faciat Phase Domino, mense secundo quarta decima die mensis ad vesperam, cum azymis et lactucis agrestibus comedent illud,” |
#### #### etc. Haec pars legis et Judaicae immunditiae prophetia, et singulorum hominum discernendae causae regula est. Judaei namque super anima immundi sunt, quia Christum occiderunt, et idcirco caecitas contigit in illis, ut non videant, quia verum Pascha Christus est, donec plenitudo gentium ad istud paschale convivium subintret (Rom. XI). Futurum tandem est ut reliquae ex eis salvae fiant (ibid.), non aliter quam per esum ejusdem Agni, non aliter quam signatis postibus frontium suarum sanguine Christi. Hoc, inquam, futurum est. Immundi igitur super anima, Phase Domino primo mense non faciunt, secundo autem facturi sunt, quia videlicet sanguine Christi polluti Judaei, nunc ejus carnem non comedunt neque sanguinem bibunt, circa finem vero saeculi comesturi ac bibituri sunt, qui ex eis erunt residui. Porro super singulis hominibus haec discreta synodicae districtionis censura est, ut qui summo gradu Phase Domino facere, id est sacrosancta altaris mysteria celebrare debuerant, verbi gratia, presbyter aut diaconus si super anima immundus fuerit, id est si crimen quod morte dignum sit admiserit, laica deinceps communione contentus sit. Hoc modo plane secundum hanc mysticam legem quasi de primo mense differtur in secundum, quia de superiore gradu detruditur ad infimum. ####  |