| #### CAPUT XXII. De eo quod Levitae a viginti quinque annis et supra ministrent, et quinquagesimo anno custodes vasorum fiant. |

| #### ####
| #### “Locutus est Dominus ad Moysen, dicens: Haec est lex Levitarum: A viginti quinque annis et supra ingredientur ut ministrent in tabernaculo foederis. Cumque quinquagesimum annum impleverint, servire cessabunt, eruntque ministri fratrum suorum, in tabernaculo foederis, ut custodiant quae sibi fuerant commendata.” |
#### #### Quid per annum quintum ac vicesimum, in quo flos juventutis oboritur, nisi ipsa contra unumquodque vitium bella signantur? Et quid per quinquagenarium, in quo jubilaei requies continetur, nisi interna quies e domito bello mentis exprimitur? Quid vero per vasa tabernaculi, nisi fidelium animae figurantur? Levitae ergo ab anno vicesimo quinto tabernaculo deserviant, et a quinquagenario custodes vasorum fiant, ut videlicet qui adhuc impugnantium vitiorum certamina tolerant, aliorum curam suscipere non praesumant. Electi enim cum adhuc in tentatione sunt, subesse eos, ac servire necesse est, et obsequiis laboribusque fatigari. Cum vero tentationum bella subegerint, quo apud se jam de intima tranquillitate securi sunt, animarum custodiam sortiantur. Mentis quippe aetate tranquilla, dum calor recesserit tentationis, custodes vasorum sunt, quia doctores animarum, vel rectores fiunt. ####  |