| #### CAPUT 12 |

| #### #### CHRIST. Si ita fuisset, nonne facilius erat illud ipsum dare Moysi, sicut tabulas dedit, quam aliud facere tanto labore, tantisque impensis? sed erat profecto spirituale et coeleste sanctuarium in proposito Dei, revelandum in plenitudine temporis cujus, quia nondum tempus erat, imaginem praeire voluit in illis sanctis manufactis. Itaque factum est secundum similitudinem suprascriptam liberae et ancillae, ut deprecatu liberae, quia sterilis erat, ad ancillam vir liberae legitimus ingrederetur, id est pro merito fidei patrum, quoniam ipsa fides in paucissimis fructificabat, legem admitteret Deus, et sic saltem ex ancilla susciperet filios libera qui salvarentur. #### JUD. Quid opus erat ut secundum sententiam tuam fides sterilis esset, et propter sterilitatem lex subintroiret? Non poterat Deus facere, ut fides jam tunc pareret, quo facto legislatione secundum te opus non esset? ####  |