| #### CAPUT 50 |

| #### #### Cum ergo beatus iste discipulus tollit magistri sui corpus, recte Judaeorum calumniam non veretur, nam ille contra legem faceret, qui pro causa ejusmodi bonum ejus officium calumniaretur. Nec erat suspicioni locus de ejus discipulatu, cum praecepto legis non etiam amori Domini Jesu obsequi videretur. ####
| #### “Venit autem et Nicodemus, ferens misturam myrrhae et aloes, quasi libras centum. Acceperunt ergo Jesum et ligaverunt linteis cum aromatibus, sicut mos est Judaeis sepelire.” |
#### #### Ne miraremur quod ausi sint Domini corpus aromatibus condire, qui non ausi fuerant, nisi in occulto, discipuli viventis esse, addidit evangelista: ####
| #### “Sicut mos est Judaeis sepelire.” |
#### #### ####
| #### “Erat in loco ubi crucifixus est hortus, et in horto monumentum novum in quo nondum quisquam positus fuerat.” |
#### #### Et hoc sibi providerat ipse qui sepeliebatur, ut sicut nasciturus, uterum sibi virginalem praeparavit, ad quem vir non accesserat; ita resurrecturus novo et lapideo monumento reconderetur, in quo nondum quisquam positus fuerat. Ibi ergo propter Parasceven Judaeorum posuerunt eum. Ergo nunc liberati estis, Judaei, qui occidistis justum contrarium operibus vestris. Ite nunc, manducate pascha et magnum celebrate Sabbatum, ut deinceps projiciat Dominus super vultus vestros stercus solemnitatum vestrarum (Malach. II). ####  |