| #### CAPUT 23 |

| #### ####
| #### “Dicit ei mulier: Scio quod Messias venit, qui dicitur Christus. Cum ergo venerit ille, nobis annuntiabit omnia.” |
#### #### Hoc interim memori mulier mente volvebat quod dixerat: ####
| #### “Venient dies,” |
#### #### et repetendo: ####
| #### “Venit, inquit, hora et nunc est.” |
#### #### Nec inscia erat quin de Christi adventu loqueretur, cujus in diebus justitia et abundantia pacis orietur (Psal. LXXI). Legem quippe et prophetas Samaritani recipiebant, ex quorum praeconiis scire poterant venturum Christum doctorem justitiae; primo Mose dicente: ####
| #### “Prophetam suscitabo eis, inquit Dominus, de fratribus tuis similem tui, et ponam verba mea in ore ejus, loqueturque ad eos omnia, quae praecepero illi. Qui autem verba ejus quae loquetur in nomine meo audire noluerit, ego ultor existam (Deut. XVIII).” |
#### #### Hinc illa: ####
| #### “Scio, inquit, quia Messias venit,” |
#### #### subaudis, qui nos doceat alia legislatione: eodem Mose loco supradicto attestante ac dicente: ####
| #### “Prophetam suscitabit vobis Dominus ex fratribus vestris, ipsum audietis tanquam me.” |
#### #### ####
| #### “Cum ergo venerit, inquit, ipse nobis annuntiabit omnia.” |
#### #### Sane quod interpositum est: ####
| #### “qui dicitur Christus,” |
#### #### non mulier dixit, sed evangelista, ut nomen hebraicum interpretaretur, interposuit, quia Messias Hebraice, Christus Graece, unctus dicitur Latine. Unctus autem est regali pariter et sacerdotali gratiae plenitudine, unctus prae consortibus suis (Psal. XLIV), id est prae cunctis filiis hominum. ####
| #### “Non enim illi ad mensuram dat Deus Spiritum (Joan. III).” |
#### #### Cum venerit, inquit, ille talis, ipse nobis annuntiabit omnia: ecce quomodo explorat quod audierat, ecce quomodo se audisse dissimulat, ut iterum et amplius audiat. Et quidem ait se scire quia venient dies, et quia Messias venturus est; dissimulat autem se audisse, ut iterum audiat, ####
| #### “quia venit hora et nunc est.” |
#### #### Sic ori suo parcendo melius interrogabat, sic modesta non molesta interrogatione melius pulsabat. Dicit autem ipse: ####
| #### “Omnis qui petit accipit, qui quaerit invenit, et pulsanti aperietur (Matth. VII; Luc. II).” |
#### #### Nonne Judaei superius quaesierunt et pulsaverunt dicentes: ####
| #### “Quod signum tu ostendis nobis quia haec facis (Joan. II)?” |
#### #### et non invenerunt, nec aperte audire digni fuerunt. Quare? quia non cum fide, sed infideliter quaesierunt; non modeste, sed moleste pulsaverunt. Haec autem humiliter quaesivit, fideliter petiit, modeste pulsavit. Sequitur ergo: ####  |