| #### CAPUT XX. Danieli non solum reaedificationem templi, verum etiam omnium regnorum futuros eventus, revelata fuisse. |

| #### #### Nec vero solummodo reaedificationem civitatis et templi, et inhabitationem multitudinis spatiosam, visiones divinae, et collocutiones angelicae pollicebantur, verum etiam gentium adversantium labores et miserias in vindictam superventuras praeloquebantur: ####
| #### “Clama, inquit angelus ad Zachariam: Haec dicit Dominus exercituum: Zelatus sum Jerusalem et Sion zelo magno, et ira magna ego irascor super gentes opulentes (Zach. I).” |
#### #### Quas dicit gentes opulentas, gentes intelligimus regnorum saepe dictorum, quae Judaeam obtriverunt, Et quam ob causam irascatur super illas gentes ira magna, statim indicat: ####
| #### “Quia iratus sum parum, ipsi vero addiderunt in malum (ibid.)” |
#### #### Et est sensus: ####
| #### “Ego intendi visitare in virga iniquitates eorum, et in verberibus peccata eorum (Psal. LXXXIII),” |
#### #### quae parva ira est. Ipsi autem iram suam et odium suum superaddiderunt, intendendo ut eos poenitus delerent, cum ego non gentis internecionem intenderem, sed correctionem. Porro ad Danielem sic angeli loquebantur, tales illi visiones ostendebantur, ut futura regnorum eorumdem secreta quod valde mirum est, taliter illi publicarentur, qualiter nulli prophetarum publicata sive praenuntiata fuisse usquam apparet ex dictis seu scriptis eorum. Nam et regnorum status et regum, hinc felices aliquando eventus, hinc infelices quorumdam interitus ita per angelos didicit et conscripsit, ut de futuris historiam texuisse non dubitetur, excepto quod reges ipsos propriis non expressit nominibus. ####  |