| #### CAPUT VIII. Quod hujus praecepti praevaricatio sit, ubi ad sacri mysterii ordinem admittuntur indigni. |

| #### #### At vero nunc, quod periculosissimum est, filii Caath, filii Gerson, et filii Merari, qui non pervenerunt ad dignitatem Aaron, et filiorum ejus, non solum non arcentur a conspiciendis vel tangendis interioribus sanctuarii sanctis, verum etiam advocantur et irruunt irreverenter intus, quando ad sacrosancta altaris Christi mysteria tales accersuntur, quales pro merito vitae, pro qualitate vel quantitate scientiae laicus quoque non injuria contemnat populus. Qui hodie tales facile admittunt, non audiunt Dominum loquentem ad Moysen et Aaron: ####
| #### “Nolite perdere populum Caath de medio Levitarum, ut vivant et non moriantur, si tetigerint sancta sanctorum, Aaron et filii ejus intrabunt,” |
#### #### etc. Nam revera, quia quicunque nomen vel tonsuram clerici arripuerunt, irruunt admissi ad Christi sanctuarium, tanguntque et contrectant indigne sancta sanctorum, idcirco moriuntur, et non solum in anima, verum etiam in corpore citius feriuntur. Nam ####
| #### “ideo, inquit Apostolus, inter vos multi infirmi, et imbecilles, et dormiunt multi (I Cor. XI).” |
#### ####  |