| #### CAPUT 27 |

| #### ####
| #### “Et vidi, cum aperuisset sigillum sextum, et ecce terraemotus factus est magnus, et sol factus est niger tanquam saccus cilicinus, et luna tota facta est sicut sanguis,” |
#### #### etc. Terraemotum istum, et solis nigredinem, atque lunae sanguineum ruborem, stellarum casum, et caetera malorum prodigia, quae hic scripta sunt, plerique ad novissimam persecutionem et ad Antichristi tempora referunt. Nos autem proposito tenemur, et scripturarum lucernam librique reserati claritatem, qua possumus, via sequi conamur. Coeptum ergo sequamur ordinem. Quando repellentibus Judaeis verbum Dei et indignos se vitae aeternae judicantibus (Act. XIV), apostoli ad gentes conversi sunt, ac deinde circumdata est ab exercitu Romano Jerusalem, et ceciderunt in ore gladii, et captivi ducti sunt in omnes gentes, tunc utique sextum agnus libri sigillum aperuit, quia videlicet multa quae de hoc scripta erant, tunc adimpleta sunt. Unde et in Evangelio ipse Dominus, quia ####
| #### “dies, inquit, ultionis hi sunt, ut impleantur omnia quae scripta sunt (Luc. XXI).” |
#### #### Exempli gratia: ####
| #### “Ecce, inquit Isaias, respice, populus tuus omnes nos, civitas sancti tui facta est deserta Sion. Deserta facta est Jerusalem, desolata domus sanctificationis nostrae et gloriae nostrae, ubi laudaverunt te patres nostri, facta est in exustione ignis, et omnia desiderabilia nostra versa sunt in ruinas. Nunquid super his continebis te, Domine, tacebis et affligos nos vehementer?” |
#### #### (Isa. LXIV.) Et respondit Dominus: ####
| #### “Quaesierunt me qui ante non interrogabant, invenerunt qui non quaesierunt me. Et dixi: Ecce ego ad gentem quae non invocabat nomen tuum (Isa. LXV).” |
#### #### Exponens causam cur eisdem, scilicet Judaeis, derelicta domo sua deserta sese ad gentes convertat; expandi, inquit, manus meas tota die ad populum incredulum qui graditur in via non bona post cogitationes suas. Multa sunt valdeque sonora et ad intelligendum aperta quae sub isto sigillo continebantur, id est, quae Judaeorum desertionem atque gentium vocationem claris vocibus legis et prophetarum atque psalmorum futuram testificabantur. Nunc jam ejusdem sigilli sexti rescratum locum spatiosum perambulemus. ####
| #### “Cum, inquit, aperuisset sigillum sextum, ecce terraemotus factus est magnus.” |
#### #### Et est sensus: Ut impleretur id quod de Judaeorum dispersione atque gentium convocatione in sacris litteris continebatur, mota est terra, commotus est orbis Romanus, Vespasiano et Tito arma undique contrahentibus et Jerusalem exercitu suo circumdantibus. ####  |