| #### VERS. 27. |

| #### #### ####
| #### “Cum dixero,” |
#### #### scilicet ego antiquus Dei populus; in persona namque haec dicuntur antiquorum, qui adventum Christi praecesserunt: ####
| #### “Cum, inquam, dixero: Nequaquam ita loquar,” |
#### #### id est, cum Christum praesentem negavero, quem praestolabor venturum ####
| #### “commuto faciem meam,” |
#### #### id est, interioris hominis aspectum ita confundo et perverto, ut jam non cognoscar a Creatore meo, ####
| #### “et dolore torqueor,” |
#### #### id est aeternae damnationi addicor. Moraliter eadem hoc modo replicanda sunt ####
| #### “Dies mei,” |
#### #### id est dies hominis, qui ad hoc conditus fuit, ut ad videndam lucem staret, velociores fuerunt cursore, id est. ad finem tendunt quotidie velocius cursore, videlicet quia evolvuntur absque ulla intermissione, cursor autem non omnino currit absque ulla respiratione. ####
| #### “Fugerunt,” |
#### #### scilicet a suo statu, ####
| #### “et non viderunt bonum,” |
#### #### videlicet quia gustando vetitum oculos perdidit homo, quibus videre non poterat summum bonum. ####
| #### “Pertransierunt quasi naves poma portantes,” |
#### #### scilicet fructus terrae per fluctus ferentes: sic homo naturalia bona animi, quae in paradiso conditus accepit, nunc periculose vehit inter fluctus saeculi. Et sicut in pomis est odor sine pondere, sic nobis memoria spirat boni, quod perdidimus absque fruendi virtute, ####
| #### “pertransierunt, inquam, sicut aquila volans ad escam,” |
#### #### id est sicut aquila volans, subaudi rursum per appetitum ventris sese deorsum fundit ad escam, sic ipsa, quae solum Deum contemplari debuerat mens, quia contra praeceptum cibum contigit, nunc corporeis voluptatibus laetatur. ####
| #### “Cum dixero, nequaquam ita loquar,” |
#### #### id est, nequaquam perscrutari tentabo cur Deus qui summe bonus est, hominem, cujus dies ita, sicut dictum est, pertransituros sciebat, fecerit, ####
| #### “commuto faciem meam,” |
#### #### id est, supernae reverentiae consideratione refreno mentem meam, ####
| #### “et dolore torqueor,” |
#### #### hoc videlicet dolens quod ad ea, quae de me ipso sunt, intelligenda coarctor. Neque nunc primum pro eo quod sub flagello positus sum, ori meo silentium indico, sed et in omni vita mea communi humanis generis damnationi propria metuens adjungere peccata. ####  |