| #### CAPUT 8 |

| #### ####
| #### “Et factum est cum consummasset verba haec Jesus, admirabantur turbae super doctrina ejus. Erat enim docens eos sicut potestatem habens, non sicut Scribae eorum et Pharisaei.” |
#### #### Qualem, quam vehementem dicit rationem admirationis illius, ####
| #### “qua admirabantur turbae super doctrina ejus. Erat enim, inquit, docens eos sicut potestatem habens, non sicut Scribae eorum et Pharisaei.” |
#### #### Quidnam, rogo, est potestatem habere in docendo? Imo quid est potestatem non habere in docendo? Nam ex hoc opposito melius cognoscitur, quid sit potestatem habere in docendo. Ergo potestatem non habere in docendo est bona loqui, et esse malos Scribas et Pharisaeos, volendo placere hominibus, et adulando divitibus, ut ex eis aliquid commodi adipiscantur. Contra tales apud Ezechielem sermo propheticus hoc modo gravissime invehitur. ####
| #### “Haec dicit Dominus Deus: Vae qui consuunt pulvillos sub omni cubito manus, et faciunt cervicalia sub capite universae aetatis, ad capiendas animas! Cum caperent animas populi mei, vivificabant animas eorum, et violabant me ad populum meum, propter pugillum hordei, et fragmen panis, ut interficerent animas quae non vivunt, mentientes populo meo credenti mendaciis (Ezech. XIII).” |
#### #### Quid enim est vivificare animas quae non vivunt, et interficere animas quae non moriuntur, nisi justificare impium, et condemnare pium pro muneribus? Hoc namque tale est, quale esse consuere pulvillos sub omni cubito manus, et facere cervical sub capite universae aetatis, et hoc propter pugillum hordei et fragmen panis, id est propter emolumentum vel commodum temporale, vile nimis et exile comparatione detrimenti justitiae, quod sibi talis adulator peccati alieni scienter acquirunt. Num ergo hi tales in docendo potestatem habent? imo servi servorum, impotes et venales clientuli sunt. Iste Magister unus, Magister verax, et viam Dei in veritate docebat, qui inter caetera quae contra avaritiam illorum disputavit, adeo nulli unquam adulatus est, ut in Hierosolyma, civitate magna et opulenta, nec saltem unius noctis hospitium aliquando habuerit. ####  |