| #### VERS. 11. |

| #### #### ####
| #### “Tigris periit,” |
#### #### id est, varietas tuae simulationis exstincta est. Tigris enim animal aspersum maculis, beatum Job nota varietatis hic designat. ####
| #### “Tigris,” |
#### #### inquam, ####
| #### “periit eo quod non haberet praedam,” |
#### #### id est, hypocrisis tua deficit, eo quod ablata est adulatio laudis. In Septuaginta non tigris, sed myrmicoleon scriptum est, quod Latine dicitur formicarum leo, vel certe formica et leo. Et recte. Nam volatilibus formica est, ipsis autem formicis leo. Ac si aperte dicat: Non injuste percussus es, quia contra erectos timidus, contra subditos audax fuisti. Typice autem leo diabolum, leaena civitatem diaboli Babyloniam, catuli leonum quoslibet reprobos malignorum spirituum sequaces designant. Ac si aperte haeretici dicant: Nos ideo nullis flagellis atterimur, quia diabolum et terrenam gloriam, omnesque reprobos vitae meritis superando calcamus. Tigris quoque vel myrmicoleon, id est, vetus adversarius, in nobis praedam non habet, quia nostris studiis victus jacet. Haec insultando dicta sunt. Deinde his quae dicturus est, reverentiam exigens, qui mos est haereticorum. ####  |