| #### CAPUT 19 |

| #### ####
| #### “Sed venit hora et nunc est, quando veri adoratores adorabunt Patrem in spiritu et veritate.” |
#### #### Jam venit hora et nunc est, venit et nunc est ####
| #### “tempus acceptabile, dies salutis (II Cor. VI),” |
#### ####
| #### “quando veri adoratores;” |
#### #### veri, inquam, id est, non quid adorent nescientes, sed veram adorandi scientiam habentes, ####
| #### “adorabunt Patrem non in monte hoc, neque in Jerosolymis,” |
#### #### ut praedictum est, sed ####
| #### “in spiritu et veritate.” |
#### #### Quid dulcius? quid hac veri adoratoris definitione pulchrius? Adorabitis, inquit, Patrem, Spiritum adoptionis filiorum ab ipso percipientes, et in Filii ejus unigeniti membra venientes. Patrem enim in spiritu adorare quid est, nisi spiritum adoptionis filiorum accepisse, in quo clamamus: Abba Pater? (Rom. VIII.) Quid est, adorare Patrem in veritate, nisi in Filio ejus manendo (qui dicit: ####
| #### “Ego sum veritas (Joan. XIV)” |
#### #### Patrem invocare? Idem ergo est ac si dixisset: Veri adoratores manifesta ac necessaria distinctione personarum adorabunt unum Deum, Patrem et Filium et Spiritum sanctum. Cur hoc loco Spiritum veritati praeposuit, nec dixit: Adorabunt Patrem in veritate et spiritu, sed dixit, ####
| #### “in spiritu et veritate?” |
#### #### Videlicet quia sicut ####
| #### “nemo venit ad Patrem nisi per Filium (ibid.;” |
#### #### nemo agnoscit nisi per Spiritum sanctum. ####
| #### “Nemo enim potest dicere Dominus Jesus, nisi in Spiritu sancto (I Cor. XII).” |
#### #### Ipsa quoque vera adoratio, propria sancti Spiritus operatio est: ####
| #### “nam quid oremus, sicut oportet nescimus, sed ipse Spiritus postulat pro nobis gemitibus inenarrabilibus (Rom. VIII).” |
#### #### Proinde opus est, ut homo per praevenientem gratiam accipiat Spiritum sanctum, per quem agnoscat et confiteatur Dominum Jesum in carne venisse, quod est recta via per Filium ad Patrem venire. Bene ergo non dixit: Adorabunt Patrem in veritate et spiritu, sed ####
| #### “in spiritu, inquit, et veritate.” |
#### #### Caeterum, ubicunque invocavit hoc nomen recto ordine et evangelica traditione, primo continuatim Pater et Filius, et deinde tertia persona Spiritus sanctus, eo videlicet respectu quia ab utroque, id est, a Patre et Filio procedit Spiritus sanctus. Sequitur: ####  |