| #### CAPUT XVII Quomodo hostes in capite facti et inimici locupletati sunt, et parvuli ejus in captivitatem ducti. |

| #### #### HE, id est ista. ####
| #### “Facti sunt hostes ejus in capite, inimici ejus locupletati sunt, quia Dominus locutus est super eam propter multitudinem iniquitatum ejus. Parvuli ejus ducti sunt in captivitatem a facie tribulantis.” |
#### #### Et hoc ad miseriarum accedit cumulum, quod qui hostes vel inimici sunt Ecclesiae, principantur in hoc mundo, et capita populorum sunt, locupletantur, et divites sunt; unde et valentiores sunt ad persequendum, fortiores ad occidendum. Videlicet altior in hoc saeculo Cain quam Abel, locupletior Esau quam Jacob. Ita et in caeteris fere usque ad finem saeculi. Hoc idcirco, ####
| #### “quia Dominus locutus est super eam, propter multitudinem iniquitatum ejus,” |
#### #### ut, videlicet occidente Cain, persequente Esau, recipiat ipsa in praesenti saeculo quod meretur, et non cum illis in futuro puniatur. Sed illud magis dolendum, et pene inconsolabile est, quod nonnunquam fit ut parvuli ejus ducantur ####
| #### “in captivitatem a facie tribulationis,” |
#### #### id est, infirmi atque imperfecti filii ejus corrumpantur exemplis, decipiantur persuasionibus, terreantur minis, atque ita cedant in praedam adversariis. ####  |