| #### Psalmus 58. |

| #### Nihilominus juxta eumdem sensum titulus psalmi LVIII: ####
| #### “In finem ne corrumpas ipsi David in tituli inscriptione, quando misit Saul ad custodiendam domum ejus, ut interficerent eum (I Reg. XI).” |
#### #### Itaque quotiescunque miserit Saul, quotiescunque miserit diabolus, et obsederit tot satellitibus quot vitiis corporis vel carnis tuae domum, ut interficiat te, qui immisit Judaeos ut interficerent Christum, ne desperando corrumpas titulum saepe dictum, sed dic secundum ipsius exemplum: ####
| #### “Eripe me de inimicis meis, Deus meus, et ab insurgentibus in me libera me. Eripe me de operantibus iniquitatem, et de viris sanguinum salva me, quia ecce ceperunt animam meam, et irruerunt in me fortes,” |
#### #### etc. Quid enim caput ipsum, resuscitando, eripuit ab illis qui irruerunt in eum fortibus, imo phreneticis, qui insaniendo fortes sibi videbantur, cum essent infirmi, et percutiebant medicum, ipse et te eripiet a fortitudine vitiorum impugnantium, sive malignorum spirituum, ita ut dicas juxta hunc Psalmum: ####
| #### “Ego autem cantabo fortitudinem tuam, et exaltabo mane misericordiam tuam,” |
#### #### etc. |