| #### CAPUT 30 |

| #### ####
| #### “Dicit ei Martha, soror ejus qui mortuus fuerat: Domine, jam fetet, quatriduanus enim est.” |
#### #### Quare non contentus est Evangelista dixisse: Dicit ei Martha, sed addidit, soror ejus qui mortuus fuerat? Videlicet ut omnes auditores hujus gloriae Dei, non dubium arbitrentur, quod mortuus iste quatriduanus fuerat. Dixit enim non quivis, sed Martha, neque alia mulier aequivoca, sed Martha eadem, quae jam saepe nominata est soror ejus qui mortuus fuerat, videlicet quae vulnerata mente, et ideo vigilante nec dormitare valente memoria, funereos fratris sui dies nescire non poterat. Dixit, inquam, haec: ####
| #### “Domine, jam fetet, quatriduanus enim est.” |
#### #### Ac si diceret: Domine, cur lapidem tolli jubes? Ut videas amicum saltem mortuum, an ut miseris sororibus vivum reddas illum? Si illud intendis, facere potes; scio namque, sicut jam dixi, quia ####
| #### “quaecunque poposceris a Deo, dabit tibi Deus.” |
#### #### Si autem tantummodo ut videas dico tibi ####
| #### “jam fetet, quatriduanus enim est,” |
#### #### et idcirco visui jam idoneus non est. ####
| #### “Dicit ei Jesus: Nonne dixi tibi, quia si credideris, videbis gloriam Dei?” |
#### #### Quando, inquit, misistis ad me dicens: ####
| #### “Domine, ecce quem amas infirmatur.” |
#### #### Nonne dixi tibi, quia infirmitas haec non est ad mortem, sed ####
| #### “pro gloria Dei, ut glorificetur Filius Dei per eam [eum]?” |
#### #### Quam putas me promisisse gloriam Dei, nisi inauditam hactenus resuscitationem quatriduani? ####
| #### “Tantummodo crede, et hanc videbis gloriam Dei.” |
#### ####  |