| #### CAPUT 2 |

| #### #### Laborabunt enim populi in multo igne, et gentes in vacuum ut deficiant. Cum hoc dicto prophetico, recordemur illius in Actibus apostolorum: Et nunc, ait, Gamaliel, dico vobis, viri Israelitae, discedite ab hominibus istis, sinite illos, quoniam si est ex hominibus consilium hoc aut opus, dissolvetur; si vero ex Deo est, non poterimus dissolvere eos, ne forte et Deo repugnare inveniamur (Act. V). Haec ille sapienter elocutus est. In isto autem Spiritus sanctus praedixerat: Laborabunt enim populi in multo igne, et gentes in vacuum ut deficiant, et sic factum est. In multo igne, subauditur, invidiae laboraverunt, id est, Judaei, laboraverunt gentes, id est gentiles, ut dissolverent consilium et opus quod de isto angulari lapide praedicatur, sed laboraverunt in vacuum et defecerunt, quia dissolvere non potuerunt, imo et accedentes ad istum lapidem, ad quem accedere bonus cassi laboris defectus est, et ipsi tanquam lapides vivi superaedificati sunt. Nunquid igitur non haec a Domino sunt exercituum? Nunquid non a Domino factum est istud? Si enim non fuisset a Domino consilium hoc vel opus, profecto jam dissolutum esset, tot gentibus et populis ad dissolvendum laborantibus, et quae causa labores illorum evacuavit? Ait: Quia replebitur terra, ut cognoscat gloriam Domini, quasi aquae operientes mare. Quid isto dicto verius, constantius atque perfectius? Spiritus enim Domini replevit orbem terrarum (Sap. VIII; Actor. IV), et eo replente repleta est terra, ut cognoscere: gloriam Domini, ut fierent sapientes atque eloquentes, qui erant idiotae et sine litteris, ut fierent coelestes qui erant terreni, imo qui terra fuerant, fierent coeli, cognoscentes gloriam Domini, enar rantes gloriam Dei, non quomodocunque, sed quasi aquae operientes mare. Quid est hoc dicere? Quam 273 magnae deberent esse aquae, quae multitudinis sui operirent mare, vel quarum ad comparationem mare nihil videretur esse. Mirum illud esset, et non minus miraculi habet, quod mare, id est, sapientia omnium superavit, data simplicibus abundantia coelestis sapientiae. Haec est illuminatio credentium Evangelio Christi, qui dicunt: A Domino factum est istud, et est mirabile in oculis nostris. Econtra caeteri excaecati sunt, videlicet illi, qui ut jam dictum est, consilium hoc vel opus dissolvere cupiebant, de quibus hic ait: Laborabunt enim populi in multo igne, et gentes in vacuum ut deficiant, quam ob causam excaecati sunt. Sequitur: ####  |