| ### LIBER DECIMUS TERTIUS ###  |

| #### CAPUT PRIMUM Quomodo raptus sit filius mulieris ad Deum et thronum ejus. |

| #### #### Ecce quomodo illusus est draco iste, qui per tot annos per tot generationes stetit ante mulierem, quae erat paritura, ut cum peperisset, filium ejus devoraret. Illusus est quia quem paritura erat, mulier peperit, et raptus est filius ejus ad Deum et ad thronum ejus. Quomodo raptus est? Quis eum rapuit? Raptus est solutis doloribus inferni, juxta quod impossibile erat teneri illum ab eo. Rapuit eum Deus, suscitans eum Deus, Dei Verbum rapuit eum ad Patrem Deum. Unde rapuit? De claustris inferni, de sub grandi lapide sepulcri. Subtus lapides misit Deus manum suam, intulit Deus verbum suum, et rapuit corpus illud, corpus redivivum, tam facile de clauso quam facile potuisset rapere de non clauso vel patente sepulcro. O stulti et caeci, qui dicebant se cognoscere Deum, et posuerant lapidem contra Deum. Si enim cognovissent Dominum Deum, nunquam unum lapidem nutui Dei resistere posse sperassent. Et, aiebat ille, ####
| #### “Pater meus, qui glorificat me, quem dicitis quia Deus noster est, et non cognovistis eum (Joan. VIII).” |
#### #### Sed redeamus ad rem. ####  |