| #### CAPUT XXIX. De eo quod cum dixisset: |

| #### ####
| #### “Sensus enim et cogitatio hominis in malum prona sunt,” |
#### #### addidit: ####
| #### “ab adolescentia sua.” |
#### #### Sane cum dixisset, sensus enim et cogitatio cordis humani in malum prona sunt, bene addidit, ab adolescentia sua. Adolescentia namque, prima intelligibilis aetas est. Unde quod antecedit vitae humanae, tam naturali quam scripta lege, magis liberum est. Quod autem accedit ex tunc boni malique legitimum habet judicium. Proinde et quidam sapientum saeculi vitam hominis, Y graecae litterae similem dixerunt, quae ab uniductu incipiens findilur in bivium. Sic namque homo in infantia vel pueritia simplicem graditur viam, boni ac mali non perpendens distantiam: ubi autem adolescentiae metas attigerit, utriusque discretionem, duce ratione, percepit. Unde si dextram elegerit, praemium consequitur virtutis; si autem sinistram, poenas malorum incurrit. Unde et quidam poetarum maximus ait: #### Hac iter Elysum nobis, at laeva malorum #### Exercet poenas, et ad impia tartara mittit. (VIRG. lib. VI Aeneid.) ####  |